Vi boede i Elis hus i forbindelse med en træningslejr for vores svømmehold. Vi var 14 unge mennesker og 4 voksne afsted, og hertil fungerede huset rigtig godt, da der var gode muligheder for at hygge sig sammen både ude ved poolen og indendørs på fællesarealerne. Huset var super fint og havde fin beliggenhed i forhold til indkøbsmuligheder m.m.. Vi følte os meget trygge i området. Eli var en rigtig god vært, der hjalp med alle de ting, vi havde brug for, og hun var rigtig hurtig til at besvare vores henvendelser med diverse spørgsmål.